Didysis melsvys
Didysis melsvys (Polyommatus amandus) – melsvių (Lycaenidae) šeimos drugys. Aptinkamas gyvenvietėse, pakelėse, pamiškėse, pagrioviuose. Morfologiniai ypatumai: lytinis dimorfizmas ryškus. Patino sparnų viršus žydras, priekinio sparno išorinis kraštas tamsiai juosvas su siaura pakraščių juostele. Užpakalinio sparno išorinis kraštas su juodomis dėmėmis. Sparnų apačia melsvai pilka. Sparno ilgis: 13–18 mm. Polyommatus amandus ♂ Polyommatus amandus ♂ △ Skraidymo laikas: VI–VII mėn. Mitybiniai augalai: vikis (Vicia sp.). Biologija: kiaušinėlius po vieną deda ant mitybinių augalų. Išsiritę vikšrai žiemoja paklotėje. Pavasarį vikšrai vėl maitinasi. Suauga pasiekę 24 mm ilgį ir tarp lapų virsta lėliukėmis. Paplitimas: Europa, Šiaurės Afrika, pietvakarinė Azija.